 DRUŠTVO UPOKOJENCEV PREČNA

 Prečna 93, 8000 Novo mesto

 *Predsednik društva: Drago Sikošek 🕿 041-685-145*

 *e-mail:* *amaryllis.precna@siol.net*

 *DŠ: 24597228 , TRR: SI56 1990 6500 9610 532 (DBS d. d.)*

Številka: 22/1-2025

Datum: 19.4. 2025

VABILO NA STROKOVNO EKSKURZIJO:

KOČEVSKA REKA, BUNKER ŠKRILJ, GROBIŠČE V KOČEVSKEM ROGU IN MESTO KOČEVJE.

Društvo upokojencev Prečna vas vabi na strokovno ekskurzijo,

 **v četrtek, 8. 5. 2025 z odhodom ob 7. uri ( izjemoma zaradi smeri vožnje samo iz Prečne ), izpred Gasilskega doma.**

Ko prispemo v Kočevsko Reko, bo čas za jutranjo kavico. Razdelili se bomo v dve skupini in si pod strokovnim vodenjem vodiča ogledali notranjost bunkerja. Bunker je bil zgrajen v času hladne vojne, 72 metrov pod površjem. Dolžina je 600 metrov s številnimi hodniki s šestimi podzemnimi sobami z lastnim vodnim zajetjem, dvema generatorjema za proizvodnjo električne energije. V njem bi lahko brez zunanje pomoči preživeli tudi do 100 dni. Za obstoj tega tajnega bunkerja se do nedavnega ni vedelo nič, sedaj pa je možen ogled tudi širši javnosti. Skupina, ki bo čakala na vstop se bo medtem lahko sprehodila po vasici ali do jezerca Reško jezero, obiskala cerkev sv. Janeza Krstnika ali lokalni bife. Sredi vasi je manjši spominski park s kostanjevim drevoredom in najdebelejšim orehom v Sloveniji, ki ima zavidljivo starost 400 let. Obseg meri 434 cm., visok pa je 15 m. Pod orehom so uredili klopco, na kateri lahko počijete. Na njej boste opazili letnico 1696.

Po ogledu bunkerja še druge skupine, se bomo z avtobusom odpeljali do ene največjih jam z grobiščem v Kočevskem Rogu. Dve največji grobišči v Kočevskem Rogu sta Jama pod Krenom in Macesnova gorica.

Naslednji postanek bo v Kočevju. V Gostišču TRI ZVEZDE nam bodo postregli s kosilom, ki bo približno ob 15.30 uri. Po kosilu bomo obiskali še Kočevsko jezero, imenovano tudi Rudniško jezero, ker so nekoč tam kopali rjavi premog. Jezero obsega 39 hektarjev, v globino meri 40 metrov. V njem so še vedno potopljeni stroji, ki so jih uporabljali pri izkopu. Po ogledu jezera z okolico se bomo odpravili proti domu. Postanek bo še v Gostilni Rojc v Laščah.

Cena strokovne ekskurzije je 45 €. Vsak posameznik prispeva 40 €, ostalo bomo prispevali iz društvene blagajne. Prijavite se lahko naši tajnici DU Prečna, **Danici Rešetič na
tel. št**. **041 422 606 v ponedeljek in torek, 28. in 29. 4. 2025 od 18. do 20. ure.**V naslednjih dneh vas bodo še enkrat obiskali naši poverjeniki, da jim izročite 40 €. Število prijav je omejeno na 50 oseb, zaradi ogleda bunkerja ( 2 x 25 oseb ). Parkiranje je možno za stavbo Doma krajanov ali pri Gasilskem domu v Prečni.

Udeležba na ekskurziji je na lastno odgovornost !

 Predsednik DU Prečna

 Drago Sikošek l. r.